Marlee Matlinová

Marlee Matlinová (* 24. august 1965, Morton Grove, Illinois, USA) je americká herečka.

 Životopis 
Narodila sa ako tretie dieťa Donovi a Libby Matlinovým. Ako jedenapolročná prekonala osýpky. Následkom tejto choroby prišla o sluch. Toto postihnutie ju však ani v detstve neodradilo od jej veľkej lásky – herectva. V detskom divadelnom súbore hrala ako sedemročná Dorotku v Čarodejníkovi z krajiny Oz. Účinkovala aj v Mary Poppins. Jej hluchota ju nikdy nezväzovalo. Chodila do školy pre normálne deti, po strednej škole vyštudovala právo na Harper College v Palatine v Illinois.

Po škole sa opäť vrátila do divadla. Jej prvou rolou v dospelosti bola vedľajšia úloha hluchonemej Lydie v dráme Bohom zabudnuté deti. Pri tomto predstavení si ju všimla režisérka Randa Hainesová, ktorá ju prvýkrát postavila pred kameru do filmového spracovania tejto hry. Tentoraz zažiarila už v úlohe hlavnej. Jej filmový partner William Hurt sa na nejakú dobu stal aj jej partnerom životným. Vďaka úlohe Sáry získala nielen Zlatý glóbus a Oscara, ale cez noc sa stala hviezdou.

Nasledovali slabšie filmy (Walker, 1988; Linguini Incident, 1992). Sama seba si v krátkom vstupe zahrala v snímke Hráč (1992). Až film Nepočujem zlo (1993) jej opäť priniesol zaujímavejšiu hlavnú rolu. Viac príležitostí jej poskytla televízia. Seriál Picket Fences znamenal dokonca nomináciu na cenu Emmy. Objavila sa v seriáloch Seinfield aj Mesačný svit.

V čase účinkovanie v seriáli z kriminálneho prostredie Reasonable Doubts po boku Marka Harmona, sa vydala za policajného dôstojníka Kevina Grandalského (29. 8. 1993). Majú spolu štyri deti – Sarah Rose (* 1996), Brandon Joseph (* 2000), Tyler Daniel (2002), Isabelle Jane (2003). Pracuje tiež ako hovorca niekoľkých charitatívnych organizácií.

Filmografia (výber) 
 1986: Bohom zabudnuté deti (Children of a Lesser God)
 1987: Walker
 1989: Most do ticha (Bridge to Silence)
 1991: L’homme au masque d’or
 1993: Nepočujem zlo (Hear No Evil) 
 1991 – 1993: Reasonable Doubts (TVS)
 1992: Hráč (The Player)
 1993 – 1996: Picket Fences (TVS)
 1995: The Outer Limits (TVS)
 1998: When Justice Fails
 2000 – 2006: Západné krídlo (The West Wing, TVS)
 2004: What the Bleep Do We Know!?
 2004: Zúfalé manželky (Desperate Housewives) (TVS)
 2004 – 2005: Zákon a poriadok: Špeciálna jednotka (Law & Order: Special Victims Unit) (TV)
 2007: C.S.I.: Kriminálka New York (CSI: NY) (TV)
 2007 – 2009: The L Word (TVS)
 2007 – 2009: Volajú ma Earl (My Name Is Earl) (TVS)
 2008: Budúcnosť nášho syna (Sweet Nothing in My Ear) (TV)
 2011: C.S.I.: Kriminálka Las Vegas (CSI: LV) (TV)
 2011-: Switched at Birth (TVS)

 Iné projekty 

 Externé odkazy  



 Zdroj 

Kategória:Herečky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Hollywoodsky chodník slávy
Kategória:Osobnosti z Illinoisu